Source: http://www.bihon.ro/calificarea-se-joaca-la-oradea/2111584
Timestamp: 2019-04-19 12:53:20+00:00

Document:
Calificarea se joacă la Oradea - BIHON
la	18. septembrie 2018 11:08	 Reactualizat la:	 18. septembrie 2018 13:35
© FOTO: Dan Ille
Grupa E din turul II preliminar al LEN Champions League se va desfăşura la Bazinul „Ioan Alexandrescu”.
Tragerea la sorți pentru stabilirea grupelor celui de-al 2-lea tur preliminar în LEN Champions League – ediția 2018/2019 a avut loc duminică seara. Lider în turul I preliminar, CSM Digi Oradea va găzdui Grupa E a turului II, urmând să se dueleze în bazinul propriu cu AN Brescia (Italia, vicecampioană națională), Strasbourg (Franța, campioană națională) și Enka Istanbul (Turcia, campioana națională).
Primele două echipe se vor califica mai departe în competiţia de elită a poloului european.
Turul al 2-lea preliminar din LEN Champions League se va desfășura în perioada 28-30 septembrie. CSM Digi Oradea va debuta în 28 septembrie, de la ora 18:00, în compania echipei Enka Istanbul, adversar ce pare accesibil. Turcii s-au calificat de pe locul 4 în turul I preliminar, desfăşurat la Braşov, unde au fost învinşi de Corona Sportul Studenţesc cu 10-6. În partida a doua, orădenii se vor confrunta cu francezii de la Strasbourg pe 29 septembrie, ora 19:30, urmând să încheie turneul în compania celui mai redutabil adversar, AN Brescia, duminică, 30 septembrie, ora 12:30.
„Faptul că organizăm turul II din Champions League la Oradea este important. Va fi un turneu echilibrat, dar avem şansa noastră la calificare şi ne dorim să o valorificăm. Dacă ne dorim să fim printre cei mai buni, trebuie să învingem şi echipele bune. Suntem încrezători. Aşteptăm la bazin cât mai mulţi iubitori ai poloului, ca să ne susţină, iar noi sperăm să le oferim rezultatele dorite”, ne-a declarat antrenorul Dorin Costrăş.
Poloiştii orădeni s-au pregătit săptămâna trecută în compania spaniolilor de la CN Mataro, iar de joi până sâmbătă vor susţine antrenamente comune cu maghiarii de la Miskolc.
Seiya Adachi și Yusuke Inaba, cei doi internaţionali japonezi transferaţi de CSM Digi, sunt aşteptaţi să ajungă azi la Oradea şi vor fi folosiţi cu Miskolc. Se speră ca până la ora debutului în Champions League să fie refăcut total şi sârbul Aleksa Petrovski, după fractura suferită.
Componenţa celorlalte grupe:
Grupa C, la Herceg Novi (Muntenegru) – Vouliagmeni (Grecia), Sintez Kazan (Rusia), Herceg Novi (Muntenegru), Corona Sportul Studențesc.
Grupa D, la Sabadell (Spania) – Sabadell (Spania), OSC Postdam (Germania), Busto Asrizio (Italia), Terrassa (Spania).
Grupa F, la Aix Le Bain (Franța) – Jadran Split (Croația), FTC Budapesta (Ungaria), Pays D’Aix (Franța), AZC Alphen (Olanda).
Taguri: csm digi oradea, len champions league
Cupa, un trofeu interzis orădenilor!
A fost stabilit programul play-off-ului
„Să câștigăm ambele meciuri”
Au bătut Clujul în propria sa casă
„Putem să batem Clujul”
Șase orădeni pentru Team Bobe
Pe locul 2 în topul coșgheterilor
HC Sibiu nu se va prezenta la meciul cu CSM Oradea
CSM Oradea, învinsă la Turda

References: CSM 
 CSM 
 CSM 
 csm 
 CSM 

CSM